section_heading: Počeci
paragraph_text: Reeves se često selio kao dijete i živio je s različitim očusima. Nakon što su se njegovi roditelj rastali 1966., njegova majka postala je kostimografkinja te se s obitelji preselila u Sydney<ref>Claire Sutherland: Keanu Reeves' speedy stop off, The Herald Sun, 15. travnja 2008. i zatim u New York. Ondje je srela Paula Aarona, broadwayskog i hollywoodskog redatelja, za kojeg se udala. Par se preselio u Toronto; razveli su se 1971. Reevesova majka se udala za Roberta Milera, rock promotora 1976.; par se razveo 1980. Nakon toga se udala za četvrtog supruga Jacka Bonda, frizera, no brak je završio 1994. Bake i djedovi su se brinuli za Reevesa i njegove sestre te je on prvenstveno odrastao u Torontu. U pet godina je pohađao četiri različite srednje škole, uključujući Etobicoke School of the Arts, iz koje je kasnije izbačen. Reeves je izjavio da je bio izbačen zato što je bio "pomalo bučan i često brbljao. Općenito nisam bio najbolje podmazan stroj u školi."<ref>Whoa is not Me: Interview with Kevin J. Koffler, "The New Breed: Actors Coming of Age", siječanj 1988.